Folketing
2001-05-03

Hr. Svend Aage Jensby siger, at det, jeg har fremført her i dag, ikke har noget på sig. USA er fuldstændig med på, at EU skal have sin udrykningsstyrke, og i hr. Jensbys fremstilling ser det også ud, som om det helt sikkert er med grundlag i de vedtagelser, der har været på topmøder osv. Så er det så, at jeg ikke forstår i den logik, som hr. Svend Aage Jensby drager frem - jeg kan fra Dansk Folkepartis side sige, at vi er enige i resultaterne af de topmøder, vi synes, de har været frugtbare på mange måder - at amerikanerne ikke er bekymrede for udrykningsstyrken. Som jeg tidligere har fremhævet under debatten, har jeg fremført mange citater både fra Henry Kissinger, fra den tidligere forsvarsminister i USA og den nuværende forsvarsminister i USA, som alle sammen har været kritiske over for EU's udrykningsstyrke. Jeg vil godt bede hr. Svend Aage Jensby forholde sig til den seneste kritik fra den amerikanske forsvarsminister, Donald Rumsfeld, hvor han siger, »the devil is in the detail«, dæmonen er i detaljen i forhold til denne her udrykningsstyrke. Er det også helt efter Venstres holdning, eller kan der godt være nogle problemer med EU's forsvarsstyrke?